google/wiki40b huggingface dataset:
यंत्र शिक्षण

मशीन शिक्षण या यन्त्र अधिगम या स्वचालित शिक्षण कृत्रिम बुद्धि की एक उपखण्ड है। यह उन प्रणालियों के निर्माण और अध्ययन से संबंधित हैं जो आंकड़ों से सीख सकते हैं। उदाहरणतः, एक यंत्र अधिगम प्रणाली को ईमेल संदेशों में से स्पैम और गैर-स्पैम संदेशों का अन्तर पहचानने में प्रशिक्षण दिया जा सकता है। सीखने के पश्चात, यह नये ईमेल संदेशों का स्पैम और गैर-स्पैम फोल्डरों में वर्गीकरण करने के लिए उपयोग किया जा सकता है।
यंत्र अधिगम, मूल रूप से प्रतिनिधित्व और सामान्यीकरण से संबंधित है। आंकड़ों के इंस्टैंस और वे फंक्शन जो इनपर मूल्यांकन किए जाते हैं, उनके प्रतिनिधित्व सभी यंत्र अधिगम प्रणालियों के अंश हैं। सामान्यीकरण वह विलक्षण है जिस्से प्रणालियाँ अप्रत्यक्ष आंकड़ों के इंस्टैंस पर भली भाँति निष्पादन करेंगीं। जिन परिस्थितियों के अंतर्गत यह प्रत्याभूति दिया जा सके, वह अभिकलनीय अधिगम सिद्धांत नामक क्षेत्रांश का एक मुख्य मुद्दा है।
विभिन्न प्रकार के यंत्र अधिगम कार्य और उनके सफल उपयोग विद्यमान हैं। प्रकाशीय अक्रूर अभिज्ञान, जहाँ मुद्रित अक्षर स्वतः पहचाने जाते हैं, यंत्र अधिगम का एक उत्कृष्ट उदाहरण है।

परिभाषा

सन् १९५९ में, आर्थर सैम्यूएल ने यंत्र अधिगम को निम्नलिखित शब्दों में परिभाषित किया-
"अध्ययन का वह क्षेत्र जो संगणक को बिना स्पष्टतया से क्रमानुदेशन किये सीखने की क्षमता देता है।"
टाॅम एम. मिट्चल ने एक अधिक औपचारिक, व्यापक रूप से उद्धृत परिभाषा दिया-
"कहा जाता है कि एक संगणक प्रोग्राम किसी कार्य टी और निष्पादन के नाप पी के संबंध में, अनुभव ई से सीखता है, यदि पी द्वारा मापा टी के कार्यों में उसका निष्पादन अनुभव ई के साथ सूधारता है।"
यह परिभाषा प्रसिद्ध है क्योंकि यह संज्ञानात्मक शब्दों के बजाय, मूल रूप से परिचालन है। यह एेलन ट्यूरिंग के दस्तावेज़ "अभिकलन यंत्रसमूह और बुद्धि" का प्रस्ताव कि यह प्रश्न कि "क्या यंत्र सोच सकते हैं?" इस प्रश्न से प्रतिस्थापित हो कि "क्या यंत्र वो कर सकते हैं जो हम (सोचने वाले जीवों के रूप में) कर सकते हैं?" का अनुगमन करता है।

सामान्यीकरण

अपने अनुभव से सामान्यीकरण करना, एक नौसिखिया का मुख्य उद्देश्य होता है। इस संदर्भ में, एक सीखने वाले यंत्र की, सीखने वाले आंकड़ा समुच्चय के अनुभव के पश्चात, नये और नाचीज उदाहरण अथवा कार्य के निष्पादन करने को सामान्यीकरण कहते है। प्रशिक्षण के उदाहरण सामान्यतः किसी अज्ञात संभावना वितरण (जो घटने के स्थान का प्रतिनिधि माना जाता है) और सीखने वाले को इस स्थान के प्रतिवेश में एक सामान्य माॅडल बनाना पड़ता है जो उसको नवीन परिस्थितियों में पर्याप्त परिशुद्ध भविष्यवाणियाँ उत्पादन करने का सामर्थ्य दें।

मानव परस्पर क्रिया

कुछ यंत्र अधिगम प्रणालियाँ आंकड़ा विज्श्लेषण में मानव अंतर्ज्ञान की ज़रूरत को लुप्त करने का प्रयास करते हैं। दूसरी प्रणालियाँ मानव और यंत्र के बीच एक सहयोगी दृष्टिकोण अपनाते हैं। तथापि, मानव अंतर्ज्ञान को सम्पूर्णतया लुप्त नहीं किया जा सकता है क्योंकि प्रणाली के डिज़ाइनर को यह निर्दिष्ट करना ज़रूरी है कि आंकड़ों का प्रतिनिधित्व कैसे होगा और आंकड़ों के लक्षण वर्णन की खोज के लिए क्या तंत्र उपयोग किए जाएँगे।
सुजीवनिकी

सुजीवनिकी (Euthenics) या सुजीवन विज्ञान निवास और अन्य मानवीय वातावरणों में बदलाव कर के मानव जीवन के स्तर को सुधारने के अध्ययन को कहते हैं। इसमें अपने वातावरण के मनुष्यों पर पड़ने वाले असर का विश्लेषण और समीक्षा की जाती है।
इग्लेसिया दे संफ़्रान्सिस्को (केऊता)

इग्लेसिया दे संफ़्रान्सिस्को (केऊता) एक गिरजाघर है जो स्पेन के शहर केऊता में मौजूद है जो मोराक्को के उत्तर की सीमा में पड़ता है। इस की पीली दो मीनारों वाली इमारत है।  इसे अठारहवीण सदी में बनाया गया था।
भूत विद्या

भूत विद्या अथवा ग्रह चिकित्सा आयुर्वेद चिकित्सा का एक विभाग है। यह प्रत्यक्ष रूप से अज्ञात कारणों से होने वाले रोगों के निदान के लिए प्रयुक्त किया जाता है। यह मुख्यतः मानव के मानसिक विकारों को ठीक करने के लिए काम में लिया जाता है। आधुनिक शब्दावली में इसे अज्ञातहेतुक रोग (बिना कारण के उत्पन्न होने वाला रोग) माना जाता है जिसमें रोग का ठीक कारण अज्ञात होता है। वस्तुत: अष्टांग आयुर्वेद में आठवां अंग भूत चिकित्सा है। यह भूत (प्रेत इत्यादि) वाला भूत नहीं बल्कि यहां अर्थ पंचभूत (पंच भौतिक तत्व) से है। पंचभौतिक तत्व में 1. अग्नि, 2. पृथ्वी, 3. वायु, 4. जल ओर 5. पांचवां तत्व आकाश हैं, इन्हीं पंच तत्वों में से किसी एक तत्व की कमी या अधिकता से (इनका संतुलन बिगड़ जाने से) शारीरिक और मानसिक रोग प्रकट होते हैं। उपरोक्त चार तत्वों (अग्नि, पृथ्वी, वायु, और जल के असंतुलन के कारण शारीरिक तथा आकाश तत्व के असंतुलन से मानसिक व्याधियां उत्पन्न होती हैं। क्योंकि प्रथम चार तत्व तो स्थूल (दिखाई देने वाले) हैं, परंतु पांचवां आकाश तत्व नेत्रों से दिखाई नहीं देता, इस लिये इस प्रकार के रोगों के लिए चिकित्सा भी स्थूल औषधियों से नहीं हो सकती, आयुर्वेद में इस प्रकार के मानसिक व्याधियों को भूत चिकित्सा के नाम से जाना जाता है, और इन की चिकित्सा के लिए जड़ी बूटियों को विशेष प्रकार से जैसे उन्हें जलाकर (सूक्ष्मीकृत) उसके धूम्र से और विशेष मंत्रों के द्वारा चिकित्सा की जाती थी। इसी लिए आयुर्वेद के आचार्यों ने आयुर्वेद का एक विशेष (आठवां) अध्याय भूत चिकित्सा के नाम से आयुर्वेद में सम्मिलित किया था।  (- डॉ.आर.बी.धवन) ।
ढुंगाचल्ना

जनसंख्या

नेपाल के २००१ का जनगणना अनुसार ढुंगाचल्ना का जनसंख्या ४६१७ है। इसमै पुरुष ४९% और महिला ५१% है।
राव राजेन्द्र सिंह

राव राजेन्द्र सिँह एक भारतीय राजनीतिज्ञ है। वर्तमान में वे राजस्थान विधानसभा के उपाध्यक्ष है। वे जयपुर के शाहपुरा विधानसभा क्षेत्र से विधायक है।
वक्त हमारा है

संक्षेप

विकास सबकुछवाला (अक्षय कुमार) एक छात्र है जो अपनी परीक्षा में बार-बार फेल होता रहता है। अपने पिता दीनानाथ सबकुछवाला (अनुपम खेर) की निराशा को वो कारण है। विकास अपनी सहछात्रा, आयशा (आयशा जुल्का) से प्यार में है। दीनानाथ के एकाउंटेंट के भतीजे सुनील चौधरी (सुनील शेट्टी) उच्च शिक्षा के लिए हरियाणा से मुंबई आता है। मुंबई में, उसके चाचा ने उसे दीनानाथ की सिफारिश के माध्यम से विकास के ही कॉलेज में भर्ती कराया। कॉलेज जाने के बाद, सुनील ममता (ममता कुलकर्णी) से मिलता है और दोनों एक दूसरे से प्यार करने लगते है। विकास और सुनील दोस्त बन जाते हैं। इस बीच, कर्नल चिकारा (रमी रेड्डी) के नेतृत्व में आतंकवादियों का एक समूह का पीछा पुलिस ने किया और वा लोग अनिच्छुक रूप से विकास की कार में एक परमाणु मिसाइल उत्पाद "क्रिप्टन" युक्त एक बैग छोड़कर भाग गए। वे अंततः क्रिप्टन को पुनः प्राप्त करने के लिए वापस आते हैं। इसे खोजने में असमर्थ होने पर, वे विकास और आयशा का अपहरण करते हैं और मांग करते हैं कि सुनील उत्पाद उन्हें वापिस करें। सुनील को क्रिप्टन मिलती है और वह इसे देने के लिए ममता के साथ जाता है। बाद में क्या होता है कहानी की यही है।
मांडना

मांडना राजस्थान की लोक कला है। इसे विशेष अवसरों पर महिलाएँ ज़मीन अथवा दीवार पर बनाती हैं। मांडना, मंडन शब्द से लिया गया है जिसका अर्थ है सज्जा। मांडने को विभिन्न पर्वों, मुख्य उत्सवों तथा ॠतुओं के आधार पर वर्गीकृत किया जा सकता है। इसे आकृतियों के विभिन्न आकार के आधार पर भी बाँटा जा सकता है। उदाहरण-स्वरुप चौका, मांडने की चतुर्भुज आकृति है जिसका समृद्धि के उत्सवों में विशेष महत्व है जबकि त्रिभुज, वृत्त एवं स्वास्तिक लगभग सभी पर्वों या उत्सवों में बनाए जाते है। कुछ आकृतियों में आनेवाले पर्व का निरुपण एवं उस दौरान पड़ने वाले पर्वों को भी बनाया जाता है। मांडना की पारंपरिक आकृतियों में ज्यामितीय एवं पुष्प आकृतियों को लिया गया है। इन आकृतियों में त्रिभुज, चतुर्भुज, वृत्त, स्वास्तिक, शतरंज पट का आधार, कई सीधी रेखाएँ, तरंग की आकृति आदि मुख्य है। इनमें से कुछ आकृतियाँ हड़प्पा की सभ्यता के काल में भी मिलती है। पुष्प आकृतियाँ ज्यादातर सामाजिक एवं धार्मिक विश्वास तथा जादू-टोने से जुड़ी हुई हैं जबकि ज्यामितीय आकृतियां तंत्र-मंत्र एवं तांत्रिक रहस्य से। कुछ ज्यामितीय आकृतियों के रूप किसी देवी या देवता से जुड़े होते हैं जैसे कि षष्टकोण जो दो त्रिभुज के जोड़कर बनाया जाता है, देवी लक्ष्मी को चिह्नित करता है। माडने की यह आकृति काफी प्रसिद्ध है तथा इसे विशेषत: दीपावली तथा सर्दियों में फसल कटाई के समय उत्सव में बनाया जाता है। इनके अलावा बहुत सारी आकृतियां किसी मुख्य आकृति के चारों ओर बनाई जाती है। ये आकृतियां सामाजिक एवं धार्मिक परंपरा पर आधारित होती है जिसमें वर्षों पुराने रीति-रिवाज तथा विभिन्न पर्वों में महिलाओं की दृष्टि को प्रदर्शित करती है।
सिद्वारा

सिद्वारा नेपालके लुम्बिनी अंचलके अर्घाखाँची जिलाकी एक गाँव विकास समिति है।
२८७९ ईसा पूर्व

२८७९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८७९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गुस्ताव फ्लोवेर

गुस्ताव फ्लोवेर (Gustave Flaubert ; फ्रांसीसी उच्चारण: [ɡystav flobɛʁ]; 12 दिसम्बर 1821 – 8 मई 1880)) फ्रेंच उपन्यासकार थे।

जीवन परिचय

लेखक गुस्ताव फ्लोवेर (१८२१-८०) का जन्म रूआँ में १२ दिसम्बर सन् १८२१ को हुआ था। उनके पिता शल्यचिकित्सक थे। ११ वर्ष की अवस्था में आप साहित्य की ओर प्रवृत्त हुए। आप पेरिस में कानून का अध्ययन करने लगे, किंतु सन् १८४५ में पिता की मृत्यु के पश्चात् रूआँ लौट आए और अपने पैतृक निवासस्थान पर रहने लगे जहाँ ८ मई सन् १८८० को आपका शरीरांत हुआ। दो या तीन प्रेमव्यापार; पिरेनीज़, कार्सिका, ब्रिटेन, यूनान, मिस्र तथा फिलिस्तीन की यात्राएँ और पैरिस के संक्षिप्त अनेक अवलोकन आपके जीवन की बाह्य घटनाएँ थीं। साहित्यसेवा के लिए ही उनका जीवन था। वे लज्जाशील, स्पर्शकातर, स्वाभिमानी साहित्यसेवी थे।
यथार्थवाद के ह्रासकाल में भी फ्रेंच यर्थाथवादी संप्रदाय के नेता के रूप में फ्लोबेर की प्रतिष्ठा थी। आप गोतिये के शिष्य और ह्यूगो के प्रशंसक थे। गांकर बंधु, ज़ोला, दादे और मोपासाँ आपके शिष्य थे। आप स्वछंदतावादी (रोमैंटिस्ट) तथा यथार्थवादी थे। कल्पना की अधिकता, प्राच्य, विदेशी, भयानक तथा अतीत के प्रति आकर्षण एवं मध्यवर्ग के प्रति घृणा के कारण आप स्वछंदतावादी और व्यक्तित्वशून्यता, स्वानुभूतिव्यंजना, प्रामाणिकतानुराग के आग्रह के कारण यथार्थवादी थे। आपकी कला संयत थी। आप स्वच्छंदतावादियों की अत्यधिक निजी पूर्वधारणा से मुक्त थे।
आपके उपन्यास शैली के आदर्श हैं। उनमें प्रतिपाद्य विषय एवं उसके स्वरूप में पूर्ण एकरूपता है जो शेक्सपीयर में भी सदैव नहीं रही। फ्लोबेर ने मूर्तिमत्ता, शब्दौचित्य और एकरूपता के लिए कठिन परिश्रम किया। आप 'कला के लिए कला' सिद्धांत के प्रवर्तक थे। आपके मतानुसार कला जीवन की सार्थकता है और कला से इतर वस्तुएँ मृगमरीचिका मात्र हैं।
आपकी सर्वोत्कृष्ट रचना 'मादाम बोवारी' (१८५७) है। 'सालामबो' (१८६२) में कार्थेज के सुंदर पुनर्निर्माण एवं उसकी सभ्यता का चित्रण है। यह एक व्यक्तित्वशून्य सिनेमा फिल्म है। 'लेदुकाशिआँ सानंतिमांताल' (१८७३) आपकी युवावस्था की स्मृतियों एवं राजनीतिक प्रश्न संबंधी चिंताओं पर आधारित है। 'ला तांताशिआंदसे आंत्वान' के तीन संशोधित एवं परिवर्धित संस्करण क्रमश: सन् १८४९, १८५६ और १८७२ में प्रकाशित हुए। यह आपके कलात्मक विकास एवं चिंतनशीलता का परिचायक है। 'अ काँत सिंप्ल्' सरल हृदय की छोटी सी कहानी है, 'बुव्हार ए पेकुशे' आपके निधनोपरांत प्रकाशित अपूर्ण उपन्यास है।
2016 म्यूनिख गोलीबारी

घटनाक्रम

केन्द्रीय यूरोपीय समय के अनुसार शाम 5 बजकर 52 मिनट पर एकमात्र बन्दूकधारक पूर्वी ओलम्पिया-एइकौफ़्स्ज़ेन्त्रम शॉपिंग मॉल के मॅकडोनल्ड में गोलियाँ बरसाना शुरू किया। यह स्थान म्युनिक, जर्मनी के मूसच जिले में स्थित है। पुलिस की विशेष कार्यवाही टुकड़ी जी एस जी नियुक्त की गई थी। इसके बाद तुरंत चेतावनियाँ दी गई की म्युनिक के स्ताकुस में कार्ल्स्प्लात्स से लोग दूर रहें, जहाँ जर्मन मीडिया के कई गोलियों की अदला-बदली की ख़बरें दी। चालकों को किसी भी यात्री को लेने से मना कर दिया गया। बाद में पुलिस ने कार्ल्स्प्लात्स में किसी आपराधिक दृश्य के होने से इंकार किया, हालांकि जनता में आतंक की खबरें मिली थी। म्युनिक में लोगों को घरों ही में रहने और भीड़-भाड़ और सर्वजनिक चौकों से बचने के लिए कहा गया था।

दोषी

जर्मनी में पुलिस ने बताया कि हमलावर की उम्र 18 साल थी। वह जर्मनी और ईरान की दोहरी नागरिकता वाला व्यक्ति था और वह इस शहर में कई वर्षों से रह रहा था। हमलावर अकेला था और पुलिस उसे पहले से नहीं जानती थी।

हताहत

इस घटना में कुल ०९ लोगों की जाने गई जबकि एक हमलावर भी मारा गया। जबकि २१ लोग घायल हुए। घायल नागरिकों को अलग–अलग अस्पतालों में भर्ती करवाया गया। इस कारण आपातकाल घोषित कर दिया गया।

परिणाम

यू-बान, ट्राम और बस सेवा और एस-बान, म्युनिक के केन्द्रीय भाग में सेवाओं को रोक दिया गया था। म्यूनिक मुख्य स्टेशन को खाली किया गया और म्यूनिक आने जाने वाली ट्रेनों को रद्द कर दिया गया था। क्षेत्रीय और अंतर-नगरीय ट्रेनों ने गोलियों की अदला-बदली क्षेत्र को जाने वाली तथा वहाँ से आने वाली सेवाओं को रद्द कर दिया। दॉश बान ने वैकल्पित निवासीय ट्रेन फंसे हुए यात्रियों और पर्यटकों के लिए मुहय्या करवाए, जिससे उन्हें राहत मिली। यह सुविधाएँ मम्मेन्दोर्फ़, स्तार्नबर्ग, गेलतेनदोर्फ़, दचाउ और फ़्रेसिंग में स्थित थीं। केन्द्रीय यूरोपीय समय के अनुसार एक बजे (समन्वित सार्वत्रिक समय के अनुसार रात के ग्यारह बजे) म्यूनिक में स्भी सार्वजनिक यातायात को बहाल कर दिया गया।

जाँच

गोली-बारी की प्रारंभिक सूचना के पश्चात 2,300 अधिकारियों को म्यूनिक के विशाल क्षेत्र तथा आसपास के राज्यों में नियुक्त किया गया था। दोषियों को पकड़ने के प्रयास शुरू हुए। म्युनिक पुलिस ने निवासियों को अगली सूचना तक घरों से बाहर निकलने पर रोक लगा दी।  जर्मनी के अन्य क्षेत्रों, ऑस्ट्रिया और स्विट्ज़रलैण्ड को जाँच में सहायता करने के लिए कहा गया था। खबरों में कहा गया था कि एक पीठ के पीछे का बैग बन्दूकधारक से मेल खा रहा था जिसने मॅकडोनल्ड पर हमला किया। इसकी जाँच के लिए पुलिस ने रोबॉट का प्रयोग किया।. पुलिस अधिकारियों ने इस गोलियों की अदला-बदली को आतंकी हमला बताया था, परन्तु बाद में पुष्टी की कि इसमें केवल एक बन्दूकधारक शामिल था।

प्रतिक्रिया

बावेरिया राज्य पुलिस ने लोगों से आग्रह किया किया कि पुलिस कार्यवाही के कोई चित्र या वीडियो न छापें, ताकि हमलावरों को सूचना न मिल पाए। उन्होंने एक विशेष सुविधा प्रारंभ की जहाँ गवाह चित्र, वाणी या वीडियो जाँचकर्ताओं को दे सकते थे। म्यूनिक के नागरिक ट्विटर के हैशटैग #offeneTür (खुला द्वार) के माध्यम से भी आसरे की आशा लिए लोगों को सन्देश पहुँचा सकते थे।
चेक आन्तरिक मंत्री मिलान चोवानेक ने कहा कि उनका देश अपनी सीमाओं को बन्द कर सकता है ताकि हमलावर चेक गणराज्य में प्रवेश न पा सकें। अन्य विदेशी नेताओं ने इस घटना की निंदा की।
मार्वल फैमिली

मार्वल फैमिली, जिसे शज़ैम फैमिली भी कहा जाता है, महानायकों का एक समूह है, जो मूल रूप से फॉसेट कॉमिक्स द्वारा प्रकाशित पुस्तकों में दिखाई देता था, और बाद में डीसी कॉमिक्स द्वारा अधिग्रहित कर लिया गया। लेखक ओटो बिन्दर और कलाकार मार्क स्वैज द्वारा 1942 में बनायी गयी यह टीम मूल रूप से फॉसेट की कैप्टन मार्वल फ़्रैंचाइज़ी का विस्तार है, और इसमें कैप्टन मार्वल की बहन मैरी मार्वल, उसका दोस्त कैप्टन मार्वल जूनियर और कई अन्य पात्र भी शामिल हैं।
वॅल्ड

वॅल्ड या वेल्ड (veld या veldt) दक्षिणी अफ्रीका के खुले क्षेत्रों को कहते हैं जो काफ़ी हद तक घास व छोटी झाड़ों से ढके हुए मैदानी क्षेत्र हैं। वॅल्ड विशेषकर ज़िम्बाबवे, बोत्सवाना, नामीबिया और दक्षिण अफ़्रीका के कई भागों में वस्तृत है। ऐसे घासदार मैदान लगभग सभीमहाद्वीपों पर भी मिलते हैं: इन्हें उत्तरी अमेरिका में "प्रेरी", यूरेशिया में "स्तॅप" या "स्तॅपी" (steppe), दक्षिण अमेरिका में "पाम्पा" (pampa) और दक्षिणी अफ़्रीका में "वॅल्ड" (veld) कहा जाता है।

नामोत्पत्ती

आफ़्रीकान्स भाषा में खुले क्षेत्र को 'फ़ल्ड' कहते हैं जो 'veld' लिखा जाता है और अंग्रेज़ी के 'field' (फ़ील्ड) शब्द का सजातीय है - ध्यान दें कि रोमन लिपि का 'v' अक्षर आफ़्रीकान्स, डच और जर्मन भाषाओं में 'फ़' उच्चारित किया जाता है लेकिन उन्हें न बोलने वाले इसे 'व' उच्चारित करते हैं। शुरु में आफ़्रीकान्स बोलने वालों ने जब दक्षिणी अफ़्रीका के घासदार मैदानों को 'veld' लिखना-कहना आरम्भ किया तो आफ़्रीकान्स न बोलने वालों ने उसको 'वॅल्ड' उच्चारित करना शुरु कर दिया और यही उच्चारण आजतक प्रचलित है। 'वॅल्ड' शब्द में 'ऍ' स्वर के उच्चारण पर ध्यान दें - यह 'ए' और 'ऐ' के उच्चारण से अलग है और इन तीनों की तुलना अंग्रेज़ी के 'पैन' (pan, अर्थ: तवा या तवे जैसा बर्तन, 'ऐ' का स्वर), 'पेन' (pain, अर्थ: दर्द, 'ए' का स्वर) और 'पॅन' (pen, अर्थ: क़लम, 'ऍ' का स्वर) से देखी जा सकती है।
स्थापित ऊर्जा उत्पादन क्षमता के आधार पर भारत के राज्य और संघ क्षेत्र

पवन ऊर्जा

भारत पवन ऊर्जा के क्षेत्र में भी एक अग्रणी देश है। वर्ष २००७ के अंत तक भारत में कुल स्थापित पवन ऊर्जा उत्पादन क्षमता ७,८४५ मेवॉ थी। इसका अधिकांश भाग दक्षिणी राज्य तमिल नाडे से आता है जिसकी कुल संचयित ऊर्जा ३,७११ मेवॉ है। इसके अतिरिक्त अन्य प्रमुख पवन ऊर्जा उत्पादन वाले राज्य हैं महाराष्ट्र (१,६४६ मेवॉ), कर्णाटक (९१७ मेवॉ) और गुजरात (८७४ मेवॉ)।
विजय स्तम्भ

विजय स्तम्भ भारत के राजस्थान के चित्तौड़गढ़ में स्थित एक स्तम्भ या टॉवर है। इसे मेवाड़ नरेश राणा कुम्भा ने महमूद खिलजी के नेतृत्व वाली मालवा और गुजरात की सेनाओं पर विजय के स्मारक के रूप में सन् १४४२ और १४४९ के मध्य बनवाया था।
यह राजस्थान पुलिस ओर माध्यमिक शिक्षा बोर्ड का प्रतीक चिन्ह है। इसे भारतीय मूर्तिकला का विश्वकोश और हिन्दू देवी देवताओं का अजायबघर कहते हैं। इस इमारत को कीर्तिस्तम्भ  से भी जाना जाता है |      
वास्तुकार :- मंडन, जैता व उसके पुत्र नापा, पुंजा।

वास्तु

120 फीट ऊंचा, 9 मंजिला विजय स्तंभ भारतीय स्थापत्य कला की बारीक एवं सुन्दर कारीगरी का नायाब नमूना है, जो नीचे से चौड़ा, बीच में संकरा एवं ऊपर से पुनः चौड़ा डमरू के आकार का है। इसमें ऊपर तक जाने के लिए 157 सीढ़ियाँ बनी हुई हैं। स्तम्भ का निर्माण महाराणा विक्रम अपने समय के महान वास्तुशिल्पी मंडन के मार्गदर्शन में उनके बनाये नक़्शे के आधार पर करवाया था। इस स्तम्भ के आन्तरिक तथा बाह्य भागों पर भारतीय देवी-देवताओं, अर्द्धनारीश्वर, उमा-महेश्वर, लक्ष्मीनारायण, ब्रह्मा, सावित्री, हरिहर, पितामह विष्णु के विभिन्न अवतारों तथा रामायण एवं महाभारत के पात्रों की सेंकड़ों मूर्तियां उत्कीर्ण हैं।
"विक्रम योगी द्वारा निर्मित विजय स्तम्भ का संबंध मात्र राजनीतिक विजय से नहीं है, वरन् यह भारतीय संस्कृति और स्थापत्य का ज्ञानकोष है।" मुद्राशास्त्र के अंतराष्ट्रीय ख्याति के विद्वान प्रो॰एस.के.भट्ट ने स्तम्भ की नौ मंजिलों का सचित्र उल्लेख करते हुए कहा है कि "राजनीतिक विजय के प्रतीक स्तम्भ के रूप में मीनारें बनायी जाती है जबकि यहां इसके प्रत्येक तल में धर्म और संस्कृति के भिन्न-भिन्न आयामों को प्रस्तुत करने के लिए भिन्न-भिन्न स्थापत्य शैली अपनाई गई है।"
सोहणी महीवाल

कथा

सोहनी सिंधु नदी के तट पर रहने वाले कुम्हार तुला की बेटी थी। वह कुम्हार द्वारा बनाए गए बर्तनों पर सुंदर चित्रकारी करती थी। उजबेकिस्तान स्थित बुखारा का धनी व्यापारी इज्जत बेग व्यापार के सिलसिले में भारत आया। सोहनी से मिलने पर वह उसके सौंदर्य पर आसक्त हो उठा। सोहनी को देखने के लिए वह रोज सोने की मुहरें जेब में भरकर कुम्हार के पास आता और बर्तन खरीदता। सोहनी भी उसकी तरफ आकर्षित हो गई। वह सोहनी के पिता के घर में नौकरी करने लगा, उसका नाम महिवाल पड गया, क्योंकि वह भैंसें चराने लगा। जब उनके प्रेम के किस्से आसपास फैले तो तुला ने सोहनी को बिना बताए उसकी शादी किसी कुम्हार से कर दी। महिवाल अपना घर, देश भूलकर फकीर हो गया। मगर दोनों प्रेमियों ने मिलना न छोडा। रोज जब रात में सारी दुनिया सोती, सोहनी नदी के उस पार महिवाल का इंतजार करती, जो तैरकर उसके पास आता। महिवाल बीमार हुआ तो सोहनी एक पक्के घडे की मदद से तैरकर उससे मिलने पहुंचने लगी। उसकी ननद ने एक बार उन्हें देख लिया तो उसनेपक्के घडे की जगह कच्चा घडा रख दिया। सोहनी घडे द्वारा नदी पार करने लगी तो डूब गई। महिवाल उसे बचाने के लिए नदी में कूदा, वह भी डूब गया। इस तरह यह दुख भरी प्रेम कहानी खत्म हो गई।
आय

आय एक खपत और बचत है जिसको अवसर निर्दिष्ट समय सीमा के भीतर प्राप्त किया जाता है जो आम तौर पर मौद्रिक संदर्भ में व्यक्त किया जाता है। सभी मजदूरी, वेतन, लाभ, भुगतान, किराए आदि आय घर-परिवार, देश को चलाने में जिसका प्रयोग होता है। व्यापार आदि में इसका महत्व है, धन का निवेशकर आर्जित संपति जिसमें लाभ कमाया जाता है उसको आय कहा जाता है।
पिंजर (उपन्यास)

कहानी

दो खानदान पूरो और रशीद हैं। पूरो शाह और रशीद शेख क्रमशः हिंदू और मुसलमान है। शाहों और शेखों के बीच पुश्तैनी झगड़ा है। दो पीढ़ी पहले शाहों के आदमियों ने शेखों की एक लड़की अगावा कर ली थी। अब वो बदला लेने की सोचते रहते हैं। पूरो को रशीद अगवा कर लेता है और कब्जे में रखता है। वह घर छोड़ आने की जिद करती है लेकिन रशीद बताता है कि पूरो के लिए अब उसके अपने घर वाले ही अनजान हो गए हैं। लेकिन पूरो को अपने मां-बाप पर भरोसा था। मौका पा कर वह रशीद की गिरफ्त से भागती है। रात को अपने घर पहुंचती है। मां और पिता साथ में होते हैं।  उसके पिता पूरो को घर में घुसने से रोक देते हैं और कहते हैं कि अब वो परायी हो गई है। वो अपवित्र हो गई और उसका धर्म भ्रष्ट हो गया है।

रूपांतरण

इसे इसी नाम (पिंजर) से 2003 में एक हिन्दी फिल्म में निर्मित किया गया था, जिसमें प्रमुख भूमिकाओं में उर्मिला मातोंडकर, मनोज बाजपेई और संजय सूरी थे। आलोचनात्मक प्रशंसा के अलावा, फिल्म ने राष्ट्रीय एकता पर सर्वश्रेष्ठ फ़ीचर फिल्म के लिए राष्ट्रीय फिल्म पुरस्कार भी जीता था।
पशु महामारी

पशु महामारी और शाकाहार आन्दोल

विश्व भर के शाकाहारियों को एक स्थान पर लाने और खुरपका-मुँहपका तथा मैड काओ जैसे रोगों से लोगों को बचाने के लिए उत्तरी अमेरिका के कुछ लोगों ने 70 के दशक में नॉर्थ अमेरिकन वेजिटेरियन सोसाइटी का गठन किया।
2000 स्टुटगार्ट मास्टर्स

पुरुष एकल

वेन फरेरा ने  लियेटन हेविट को 7–6(6), 3–6, 6–7(5), 7–6(2), 6–2 से हराया।
विशाल-शेखर

अन्य कार्य

विशाल और शेखर लोकप्रिय स्टार खोज शो सा रे गा मा पा चैलेंज 2007 और म्यूज़िकल टैलेंट शो जो जीता वही सुपर स्टार में प्रख्यात निर्देशिका और कोरियोग्राफर फराह खान के साथ जज थे। साथ ही अमूल स्टार वॉयस ऑफ इंडिया मम्मी की सुपरस्टार्स में जज हैं। वर्तमान में वे सा रे गा मा पा सिंगिंग सुपरस्टार में साजिद-वाजिद और दलेर मेहंदी के साथ जज हैं।
ओश प्रांत

विवरण

ओश प्रांत के अधिकतर लोग इसके उत्तरी भाग के मैदानी इलाक़े में रहते हैं जो फ़रग़ना वादी के छोर पर है। दक्षिण में भूमि पहाड़ी होकर अलाय पर्वतों में परिवर्तित हो जाती है। फिर अलाय वादी आती है और उसके बाद अलाय-पार पर्वत शृंखला इस प्रांत और ताजिकिस्तान के बीच की सरहद पर स्थित हैं। प्रांत के पूर्व में कारा दरिया बहता है जो उत्तरपश्चिम में नारीन नदी में मिलकर सिर दरिया बनता है।
जाना ना दिल से दूर

कहानी

विविधा (शिवानी सर्वे) अजमेर में रहने वाली एक लड़की है, जिसके पिता कैलाश (विनीत कुमार) उसके लिए एक आदर्श हैं। कैलाश ने अपने जीवन में बहुत से उतार चढ़ाव देखा है। उसे लगता है कि दो लोगों का रिश्ता तभी हो सकता है जब उन दोनों समान पैसे वाले हों।
अथरवा (विक्रम सिंह चौहान) कि छवि कैलाश के सामने बिलकुल भी ठीक नहीं रहती लेकिन विविधा उससे प्यार करने लगती है। अधरवा को भी उससे प्यार हो जाता है।

निर्माण

यह कहानी अजमेर की है और इस धारावाहिक के निर्माता इसके एक दृश्य में इसके पुष्कर मेले की छवि भी दिखाना चाहते थे। इस दृश्य को वास्तविक दिखाने के लिए 100 से 150 पशुओं को लाया गया था और पूरे जगह में रंग-बिरंगी चीजों को रखा गया था।
इमितेशन गेम

द इमीटेशन गेम (अंग्रेज़ी: The Imitation Game; हिन्दी: नकली खेल २०१४ की ऐतिहासिक थ्रिलर फ़िल्म है।
बिधाननगर

बिधाननगर भारत के पश्चिम बंगाल राज्य का एक सुनियोजित शहर है। इसका विकाश १९५८ से १९६५ के बीच कोलकाता के जनसंख्या बोझ को कम करने के लिए हुआ। इसका नामकरण प्रदेश के मुख्य मंत्री एवं प्रसिद्ध चिकित्सक डाक्टर बिधान चन्द्र राय के सम्मान में किया गया है। वर्तमान में यह सूचना एवं प्रोद्योगिकी का एक प्रमुख केन्द्र है।
२४८३ ईसा पूर्व

२४८३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४८३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।